钦定古今图书集成/明伦汇编/氏族典/第496卷 > 郑洛书
## 钦定古今图书集成/明伦汇编/氏族典/第496卷 > 郑洛书

按《明外史解一贯传》：“郑洛书，字启范，莆田人。登进士，
授上海知县，有善政。嘉靖四年，召拜御史。张璁、桂萼
以陈九川事倾费宏，讦奏不已。洛书与同官郑气言
宏、璁、萼皆不可不去，报闻。寻出视南畿学政，道，闻丧
归。十二年，京察事竣，更命科道官互纠，洛书被劾落
职家居，再逾岁卒。”